Kissanhiekan lajittelu riippuu täysin hiekan materiaalista. Mineraalipohjaiset kissanhiekat, kuten savesta ja bentoniitista valmistetut hiekat voidaan lajitella sekajätteeseen. Kasvi- ja puukuitupohjaiset kuivikkeet voidaan puolestaan lajitella biojätteeseen, kunhan kuivikkeesta on poistettu ensin ulosteet. Jotkin kissanhiekat ja kuivikkeet voidaan myös kompostoida esimerkiksi kotikompostorilla. Muistathan katsoa kissanhiekkakohtaiset lajitteluohjeet tuotteen tuoteselosteesta. Mikäli et silti ole täysin varma hiekan lajittelusta, voit kysyä neuvoa alueesi jätteenkäsittelyn neuvontanumerosta.